
АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНЫХ ПРАДМЕТАЎ
«ФІЗІКА» І «АСТРАНОМІЯ»

1. Рэалізацыя выхаваўчага патэнцыялу
Рэалізацыі выхаваўчага патэнцыялу вучэбных прадметаў «Фізіка» і «Астраномія» будзе спрыяць адукацыйная дзейнасць, якая прадугледжвае:
вывучэнне матэрыялаў пра навуковыя адкрыцці, асобасныя якасці і заслугі беларускіх навукоўцаў;
дэманстрацыю дасягненняў у развіцці навукі і прамысловасці Рэспублікі Беларусь; 
акцэнтаванне ўвагі на важнасці фізічных ведаў у выбары прафесіі, раскрыццё перспектыў дадзенага выбару на прыкладзе ўстаноў адукацыі Рэспублікі Беларусь.
Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца выкарыстоўваць гэтую форму работы зыходзячы з прынцыпу тэрытарыяльнай даступнасці.  
[bookmark: _Hlk236126085]У змесце вучэбных прадметаў «Фізіка» і «Астраномія» ў найбольшай меры на дасягненне асобасных адукацыйных вынікаў арыентаваны наступныя тэмы:
«Фізіка – навука аб прыродзе. Фізіка і тэхніка. Сувязь фізікі з іншымі навукамі» (VII клас), «Выкарыстанне і эканомія электраэнергіі» (VIII клас), «Рэактыўны рух» (IX клас), «Цеплавыя рухавікі. Прынцып дзеяння цеплавых рухавікоў. Каэфіцыент карыснага дзеяння (ККД) цеплавых рухавікоў. Экалагічныя праблемы выкарыстання цеплавых рухавікоў» (X клас), «Сучасная прыродазнаўчанавуковая карціна свету» (XI клас); «Значэнне астраноміі і яе роля ў фарміраванні светапогляду. Месца астраноміі сярод іншых навук. Уклад беларускіх вучоных у развіццё астраноміі».
2. Вучэбныя выданні
Да 2026/2027 навучальнага года перавыдадзены з улікам вынікаў доследнай праверкі, дыялогавых пляцовак, грамадскай экспертызы наступныя вучэбныя дапаможнікі:
Ісачанкава, Л. А. Фізіка : падручнік для 9 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Л. А. Ісачанкава [і інш.]; пад рэд. А. А. Сакольскага. – Мінск : Адукацыя і выхаванне, 2026; 
Исаченкова, Л. А. Физика: учебник для 9 класса учреждений образования, реализующих образовательные программы общего среднего образования, с русским языком обучения и воспитания / Л. А. Исаченкова [и др.]; под ред. А. А. Сокольского. – Минск : Адукацыя і выхаванне, 2026.
Пры падрыхтоўцы да перавыдання ў змест падручніка ўнесены наступныя змены:
актуалізаваны пытанні і заданні ў рубрыках пасля параграфаў («Кантрольныя пытанні», «Практыкаванне», «Дамашняе заданне»);
абноўлены відэаэксперыменты, доступ да якіх арганізаваны з дапамогай QR-кодаў;
дапоўнены тэксты лабараторных работ.
[bookmark: _Hlk235713841]З мэтай удасканалення выхаваўчага патэнцыялу матэрыял падручніка дапоўнены інфармацыяй, змест якой спрыяе фарміраванню актыўнай жыццёвай пазіцыі вучняў.
У падручнік уключаны заданні, накіраваныя на фарміраванне ў вучняў гонару за дасягненні Рэспублікі Беларусь, прадугледжаны заданні, накіраваныя на рэалізацыю міжпрадметных сувязяў і фарміраванне прыродазнаўчанавуковай адукаванасці.
3. Вывучэнне вучэбнага прадмета ў ліцэі
[bookmark: _Hlk173937212][bookmark: _Hlk174628936]Інфармацыя аб размеркаванні вучэбных гадзін для вывучэння вучэбнага прадмета «Фізіка» на базавым і павышаным узроўнях размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Фізіка.
Звяртаем увагу, што на правядзенне:
франтальных лабараторных работ, кантрольных работ у пісьмовай форме ў X або ў XI класе пры вывучэнні вучэбнага прадмета «Фізіка» адводзіцца 14 гадзін (10 гадзін – на правядзенне франтальных лабараторных работ і 4 гадзіны – на правядзенне кантрольных работ у пісьмовай форме).  
У адпаведнасці з тыпавым вучэбным планам магчымы два варыянты вывучэння вучэбнага прадмета «Астраномія»:
у X класе (на вывучэнне вучэбнага прадмета ўстанаўліваецца 1 вучэбная гадзіна на тыдзень);
у XI класе (на вывучэнне вучэбнага прадмета ўстанаўліваецца 1 вучэбная гадзіна на тыдзень).  
Звяртаем увагу, што на правядзенне:
практычных вучэбных заняткаў (назіранні няўзброеным вокам, у тэлескоп) у пазанавучальны час, кантрольных работ у пісьмовай форме ў X або ў XI класе пры вывучэнні вучэбнага прадмета «Астраномія» адводзіцца 5 гадзін (3 гадзіны – на правядзенне астранамічных назіранняў і 2 гадзіны – на правядзенне кантрольных работ у пісьмовай форме).
4. Асобныя аспекты арганізацыі адукацыйнага працэсу (з улікам вынікаў ЦЭ, НДЯА) 
Пры арганізацыі адукацыйнага працэсу па вучэбным прадмеце «Фізіка» абавязковым з’яўляецца выкананне Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 03.08.2022 № 227 (у рэдакцыі пастановы Міністэрства адукацыі ад 01.08.2025 № 136).
[bookmark: _Hlk236151274]Настаўнік фізікі ў пачатку кожнай чвэрці праводзіць навучанне вучняў правілам бяспечных паводзін у вучэбным кабінеце фізікі, а таксама правілам бяспечных паводзін перад пачаткам правядзення франтальнай лабараторнай работы, эксперыментальнага даследавання і робіць пра гэта адпаведныя запісы ў класным журнале: «Навучанне правілам бяспечных паводзін» (або «НПБП») у графе «Змест вучэбных заняткаў».
Пры арганізацыі адукацыйнага працэсу па вучэбным прадмеце «Астраномія» абавязковым з’яўляецца правядзенне астранамічных назіранняў. 
Акцэнтуем увагу, што ў адпаведнасці з пунктам 41 Палажэння аб установе агульнай сярэдняй адукацыі, зацверджанага пастановай Міністэрства адукацыі Рэспублікі Беларусь ад 19.09. 2022 г. № 322, пры правядзенні астранамічных назіранняў клас, напаўняльнасць якога не меншая за 20 чалавек, дзеліцца на дзве групы.
Улічваючы, што правядзенне астранамічных назіранняў магчыма ў пазавучэбны час, для арганізацыі іх правядзення кіраўніком установы адукацыі выдаецца загад аб змене раскладу вучэбных заняткаў у сувязі з правядзеннем вячэрніх (асенніх і вясновых) назіранняў, а пры 
неабходнасці – дзённых назіранняў Сонца з выкарыстаннем тэлескопа.
Рэкамендуецца астранамічныя назіранні планаваць у адпаведнасці з астранамічным календаром.
Засваенне зместу вучэбнага прадмета «Фізіка» прадугледжвае не толькі авалоданне вызначаным аб’ёмам фізічных ведаў, але і ўменнем іх практычнага прымянення да вучэбных і жыццёвых сітуацый. 
Вынікі ЦЭ 2026 года паказалі, што для павышэння якасці адукацыі варта ўдзяліць належную ўвагу вырашэнню як комплексных, так і камбінаваных задач. Комплексная задача – задача, рашэнне якой патрабуе прымянення ведаў з розных тэм аднаго раздзела фізікі. Напрыклад, рашэнне комплекснай задачы прадугледжвае ўжыванне ведаў па механіцы (тэмы «Асновы кінематыкі» і «Асновы дынамікі»).
Для рашэння камбінаванай задачы патрабуецца прымяненне ведаў з розных раздзелаў фізікі ў іх узаемасувязі. Напрыклад, рашэнне камбінаванай задачы патрабуе прымяненне ведаў па механіцы (тэмы «Асновы кінематыкі» і «Асновы дынамікі») і па электрадынаміцы (тэма «Электрастатыка»).
Рэкамендавана звярнуць увагу на веданне і разуменне вучнямі фізічных з’яў, сутнасці фізічных велічынь, прынцыпаў, заканамернасцяў і законаў фізікі, фарміраванне наступных уменняў і навыкаў:
адрозніваць фізічныя аб'екты, фізічныя велічыні і паняцці, умоўныя абазначэнні прыбораў, счытваць інфармацыю з графікаў, што прад’яўляюцца ў гатовым відзе;
выводзіць з адной формулы іншую;
самастойна рабіць высновы пры рашэнні камбінаваных задач і прымяняць адпаведныя формулы; 
аперыраваць тэарэтычным праграмным матэрыялам для рашэння разліковых і графічных задач; 
аналізаваць інфармацыю, прадстаўленую ў выглядзе графікаў, электрычных схем, малюнкаў, уключаючы дзеянні па знаходжанні даных з графікаў і электрычных схем;
прымяняць тэарэтычныя веды і практычныя ўменні пры выкананні дзеянняў з вектарамі, са ступенямі, пры рашэнні сістэм ураўненняў, пераўтварэнні матэматычных выразаў, вылічэнні і акругленні вынікаў і іншае; пры выкананні дзеянняў з вектарнымі велічынямі, праекцыямі вектара на восі; пры пераходзе ад вектарнага запісу ўраўненняў да іх праекцый на каардынатныя восі.
Для сістэматызацыі ведаў вучняў рэкамендуецца выкарыстоўваць вучэбную праграму факультатыўных заняткаў «Паўтараючы фізіку, правяраю сябе» для XI класа. Вучэбная праграма факультатыўных заняткаў размешчана на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Фізіка.
Для арганізацыі праектнай дзейнасці вучняў на II ступені агульнай сярэдняй адукацыі з мэтай развіцця інжынерна-тэхнічнага мыслення, стымулявання цікавасці да даследчай дзейнасці і падтрымкі зацікаўленасці вучняў да атрымання інжынернай адукацыі ў Акадэміі адукацыі распрацаваны камплекты інтэграваных міжпрадметных заданняў «Даследуем, праектуем, ствараем».
Выкананне дадзеных заданняў дазваляе рэалізаваць STEM-падыход як пры вывучэнні вучнямі вучэбнага прадмета «Фізіка», так і пры вывучэнні вучэбных прадметаў «Матэматыка», «Хімія», «Інфарматыка», «Геаграфія». Нароўні з заданнямі па ўказаных вучэбных прадметах камплекты ўключаюць праекты тэхніка-канструктарскага і інжынерна-тэхнічнага напрамкаў. Заданні змяшчаюць апісанні праектаў і методыкі іх выканання, якія прадугледжваюць шырокае выкарыстанне інфармацыйна-камунікацыйных тэхналогій.  
Распрацаваныя камплекты інтэграваных міжпрадметных заданняў «Даследуем, праектуем, ствараем» размешчаны на нацыянальным адукацыйным партале: https://adu.by/ Галоўная / Праектная дзейнасць.
[bookmark: _Hlk235787548][bookmark: _GoBack]Звяртаем увагу, што ў Рэспубліцы Беларусь праводзяцца дыстанцыйныя вучэбныя змены па вучэбных прадметах матэматычнай і прыродазнаўчанавуковай адукацыі для падрыхтоўкі вучняў да алімпіяд, у тым ліку па вучэбных прадметах «Фізіка», «Астраномія». Інфармацыя аб парадку і тэрмінах правядзення вучэбных змен, тэксты заданняў і іх відэаразбор размешчаны ў рубрыцы «Вочна-дыстанцыйная школа алімпіяднага руху» на нацыянальным адукацыйным партале: https://adu.by/ Галоўная / Школа алімпіяднага руху.

